Entre les hores més malbaratades de la meva vida hi comptaria, sens dubte, les que he dedicat a repetir absurdament processos burocràtics, com si vivíssim en els anys cinquanta del segle passat: fer llargues coes a diferents oficines; emplenar formularis; expedir una còpia d'un document a una oficina de l'administració per poder exhibir aquell mateix document davant una altra oficina de la mateixa administració; fer i signar documents per acreditar que jo som jo; esperar dies o setmanes per rebre un certificat; certificar davant l'administració que l'administració certifica que jo estic al corrent de pagament davant l'administració...